Játékszabályok:

– A játékidő 1 x 6 perc, szünet nélkül (5 mérkőzést garatálunk!)

– Mivel a mérkőzések sorozatban, pontos időbeosztás szerint kezdődnek, várakozási idő nincs, a jelenlévő csapat 6-0 eredménnyel megkapja a 3 pontot, amennyiben a másik csapat nem jelent meg a pályán.

– A mérkőzéseken csapatonként egyszerre 3 fő szerepelhet a pályán és minden mérkőzésen további 1 ember cserélhető be!

– A cserejátékosok gól illetve sérülés esetén cserélhetők. A cserejátékosoknak a pályán kívül kell tartózkodniuk. A játékos cserét be kell jelenteni a játékvezetőnek és hangos CSERE szó bekiáltásával a csapattársaknak, hogy egyértelmű legyen a szándék.

– A ki nem állást 6-0-s gólkülönbséggel az ellenfél javára írjuk. Ha egyik csapat sem jelenik meg, úgy 0-0 vereséggel könyveljük el mindkét csapatot. Ha a pályán megjelent 3-nál kevesebb fő nem áll ki játékra, úgy azt ki nem állásnak tekintjük.

A labda

A mérkőzéseken kizárólag 4-es méretű fékezett pattogású futsal labdával lehet játszani.

A csoportokból továbbjutó helyezések eldöntése:

1. győzelem esetén 3 pontot,

2. döntetlen esetén 2-2 pontot,

3. vereség esetén 1 pontot kapnak a csapatok.

A helyezések eldöntése pontegyenlőség esetén:

1. egymás elleni eredmény,

2. gólkülönbség,

3. több rúgott gól,

4. amelyik csapat több győzelmet ért el,

5. mindezek egyenlősége esetén 1v1 büntetőrúgás sorozat dönt.

A játék kezdete és folytatása

Kezdet: Annak eldöntésére, hogy melyik csapat kezdje a labdával a játékot, a csapatkapitányok „kő-

papír-ollót” játszanak.

Kezdőrúgás: A kezdőrúgást a saját kapu előtti büntetővonalról, álló helyzetből kell elvégezni.

Gól utáni kezdőrúgás:

– az ellenfél játékosainak a saját térfelükön kell tartózkodniuk; – a labda a játékba hozó csapat térfelén van, a kapu előtti területen; – a labdát a kezdő sípszóra kell játékba hozni, ha azt elrúgták és előre elmozdult, játékban van, amit az ellenfél köteles megvárni, ám időhúzás esetén (2-3 mp) a játékvezető szólhat és le is fújhatja azt, mely után az ellenfél szabadrúgáshoz jut; – a kezdőrúgást mindig állított helyzetből kell elvégezni;

– a kezdőcsapat egy kötelező passz után szerezhet gólt;

– csere esetén meg kell várni, míg a becserélt játékos(ok) a pályára lép(nek) és becsukódik az ajtó.

A játékvezetői labda: Ha a játékot egyéb, a játékszabályokban nem rögzített módon megszakítják, és nem történt egyéb szabálytalanság, akkor a játékot játékvezetői labdával kell folytatni onnan, ahol a labda a játék megszakításának pillanatában volt.

Szabálytalanságok és sportszerűtlen viselkedés

Közvetlen szabadrúgással büntetendőek azon játékosok, akik a következő szabálytalanságok valamelyikét követik el:

– ellenfelét nem szándékosan, durvábban megüti; – ellenfelét gáncsolja, lábával buktatja, vagy megkísérli azt; – nekiugrik ellenfelének; – palánkhoz löki ellenfelét; – ellenfelét visszahúzza; – testi erejét brutális módon veti be, úgy hogy nem a labdát akarja megjátszani;

– a labdát birtokló játékost egyszerre két ellenfele szorítja be a palánkhoz;

– kézzel ér a labdához;

– ellenfelét bármely irányból becsúszva szereli. – veszélyesen játszik; – szándékosan az ellenfelét feltartja;

– becsúszik szabad labdára.

Büntető rúgás:

Büntető megítélésekor egy védekező és egy támadó játékost jelöl ki a csapata. A védekező sípszóig a gólvonalon tartózkodik, a támadó játékos átveszi a labdát és kiinduló helyzetbe kerül a félpálya

vonalán. A védő játékos a támadó első labdaérintése után elhagyhatja a gólvonalat.

Támadási szabály: A támadó játékos a labdával csak előre és oldalra haladhat a labdával, hátrafelé nem, de korlátlanul érintheti azt. Ha a támadó elveszti az uralmát a labda felett – a védő szabályosan szereli, elveszi a labdát, a támadónak már nincs joga hozzáérni. Palánkról itt sem szerezhető érvényes gól.

Védelmi szabály: A védő elhagyhatja a gólvonalat a támadó első labdaérintése után. Kézzel itt sem lehet védeni. Ha a védő nyilvánvaló szabálytalanságot követ el védekezés közben, a támadást újra kell kezdeni. Ha egyértelmű gólba tartó labdát kézzel hárít a védő, gólt kell ítélni!

Ha a kieséses szakaszban mind a rendes játékidő, mind a hosszabbítás után döntetlenre áll a találkozó. Ebben az esetben 3-3 büntető párbajt kell elvégezni a csapatoknak. Ha ez sem hoz döntést, akkor a csapatok felváltva végzik a büntetőrúgásokat, mindaddig, míg egyik csapat ki nem hagyja a büntetőt, míg a másik gólt szerez. Az első 3 körben a játékosokat előre párokba osztják sorsolás útján, ha nincs győztes, a 4. körtől hirtelen halál szabálya érvényesül és a kijelölt párokat meg lehet változtatni.

Büntető rúgással, de nem kiállítással kell figyelmeztetni azt a játékost:

– aki a gólba tartó labdát becsúszva téríti el;

– aki gólba tartó labdát kézzel térít el (kivétel, a test mellé leszorított kéz vagy testi épség megóvása érdekében maga elé tartott kéz);

– aki a kapu előtt a földön fekve akadályozza ellenfele vagy a labda mozgását;

– aki gólhelyzetben szabálytalanul választja el az ellenfél játékosát a labdától.

———————————

Két perces kiállítással kell fegyelmezni azt a játékost, aki:

– következetesen vét a játékszabályok ellen; – sportszerűtlenül viselkedik; – a sporthoz nem méltó szavakkal, mozdulatokkal nemtetszését fejezi ki ellenfelével vagy a játékvezetővel szemben; – késlelteti a játék újraindítását;

– mezőnyben vagy az ellenfél kapuja előtt szándékosan kézzel ér a labdába;

– az ellenfél javára megítélt büntetőbe szándékosan beleér; – a játékvezető engedélye nélkül belép a játéktérre és sportszerűtlenül viselkedik; – a játékvezető engedélye nélkül elhagyja a játékteret. (kivéve sérülés esetén ) – a harmadik két perces kiállítás, végleges kiállítást von maga után.

Ezen szabálytalanságok esetén a játékvezető nem ítél büntetőt!

———————————————————————-

A mérkőzés folyamán a vétkes játékost véglegesen (cserével) ki kell állítani ha:

– volt már kétszer két perces kiállítása;

– durva szabálytalanságban sorozatban vétkes;-

– brutálisan, szándékosan az ellenfél testi épségét veszélyeztetve játszik; – ellenfelét, vagy valaki mást leköp; – goromba, sértő kifejezéseket használ, nem sportemberhez méltóan viselkedik.

– ittas állapotban lép pályára.

A figyelmeztetések a pályán nem lévő játékosokra is vonatkoznak!

Gól

Gólt kell ítélni, akkor:

– ha a labda akár a földön, akár a levegőben teljes terjedelmében áthalad a gólvonalon a kapufák és a keresztléc közt, anélkül, hogy előtte a támadó csapat szabálytalanságot követett volna el. A mérkőzés győztese: – a mérkőzést az a csapat nyeri, aki több szabályos gólt ér el. Ha mindkét csapat azonos számú gólt szerez, akkor a mérkőzés döntetlen.

Érvénytelen Gól

– A közvetlenül palánkra lőtt labdával nem lehet gólt szerezni!

– A gólt szerző játékosnak mindig az ellenfél térfelén kell tartózkodnia!

– ha a gólt kapott csapat nem várja meg, míg ellenfele visszamegy sajáte térfelére és úgy szerez gólt;

– ha a gólt kapott csapat nem végez el minimum egy passzot mielőtt kapura lőne;

– ha a gólt szerző csapat nem megy vissza saját térfelére és úgy szerzi meg következő gólját.

Szabadrúgás

Minden szabadrúgás alakalmával a labdának a talajon kell állni. A szabadrúgást végző játékos passzolhat vagy kapura is lőhet.

A szabadrúgás helye: Az ellenfél játékosainak legalább 2 m-re (ha lehet) kell a letett labdától állni. A labda akkor kerül játékba, ha elrúgták és ezáltal elmozdult.

Büntető rendelkezések: – ha az ellenfél játékosa az előírt távolságon belül tartózkodik: a szabadrúgást meg kell ismételni.

Egyéb rendelkezések:

A bajnokságban résztvevő valamennyi közreműködő, egészségi állapota

ismeretében saját felelősségére vesz részt.

Bármilyen sérülés, egészségkárosodás, tragikus kimenetelű baleset, bűncselekmény

esetén a rendezőt semmilyen anyagi, kártérítési felelősség nem terheli.